armvectores/hy_wikipedia_2023 huggingface dataset:
Թադևոս Աղեկյան

Թադևոս Արտեմի Աղեկյան, (ռուս.՝ Татеос Артемьевич Агекян, մայիսի 12, 1913(1913-05-12), Բաթում, Ռուսական կայսրություն - հունվարի 16, 2006(2006-01-16), Սանկտ Պետերբուրգ, Ռուսաստան), հայ խորհրդային աստղագետ։


== Կենսագրություն ==
Ծնվել է 1913 թ. մայիսի 12-ին, Բաթումում։ 1938 թ. ավարտել է Լենինգրադի համալսարանի մաթեմատիկա-մեխանիկական ֆակուլտետը։ 1938-1941 թվականներին դասավանդել է միջնակարգ դպրոցում և զուգահեռաբար սովորել է ԼՊՀ հեռակա ասպիրանտուրայում։ 1941-1945 թվականներին մասնակցել է Հայրենական մեծ պատերազմին՝ զենիթային հրետանու գնդի շտաբի պետի պաշտոնում (կապիտանի կոչումով)։ Մարտական ծառայությունների համար պարգևատրվել է Հայրենական մեծ պատերազմի 2-րդ կարգի շքանշանով և մեդալներով։ Զորացրումից հետո վերադարձել է ԼՊՀ և 1946 թվականից դասավանդել է աստղային դինամիկա, աստղային կինեմատիկա և աստղային վիճակագրություն։ 1947 թվականին պաշտպանել է թեկնածուական թեզ, իսկ 1958 թվականին դարձել է ֆիզիկա-մաթեմատիկական գիտությունների դոկտոր։ 1961 թվականին արժանացել է պրոֆեսորի կոչման։ Վախճանվել է 2006 թ. հունվարի 15-ին Լենինգրադում։


== Գործունեություն ==
Գիտական հետազոտությունները վերաբերում են գալակտիկական աստղագիտության, աստղային համակարգերի դինամիկայի, աստղային վիճակագրության և երկնային մեխանիկայի խնդիրներին։ Հիմնական գիտական արդյունքները ստացել է աստղային համակարգերի անկանոն դաշտի տեսության, ռադիոդիտումների տվյալների հիման վրա աստղային համակարգերի դինամիկայի, պտտա-համաչափ պոտենցիալի դաշտում շարժման տեսության ոլորտներում։
Աղեկյանն աստղագիտության մեջ հավանականությունների տեսության և մաթեմատիկական վիճակագրության կիրառության հարցերին նվիրված դասագրքերի («Սխալների տեսության հիմունքները աստղագետների և ֆիզիկոսների համար», «Հավանականությունների տեսությունը աստղագետների և ֆիզիկոսների համար»), «Աստղաֆիզիկայի և աստղային աստղագիտության դասընթացի» և այլ աշխատությունների հեղինակ է։ Աղեկյանի ղեկավարությամբ պաշտպանվել է 10 թեկնածուական թեզ, իսկ նրա աշակերտներից չորսը պաշտպանել են նաև դոկտորական թեզ։


== Պարգևներ և կոչումներ ==
Աստղագիտության զարգացման մեջ մեծ ներդրման համար Աղեկյանի անունով է կոչվել Արեգակնային համակարգի թիվ 3862 փոքր մոլորակը (աստերոիդը)։


== Երկեր ==
Աստղեր, Գալակտիկաներ, Մետագալակտիկա, Ե., 1971
Динамика поохождений звезд сквозь пылевые облака, ДАН СССР, № 3, 1950
Распледеление истинных конфигураций тройных звезд, Аст. журнал. № 32, 1955
Третий интеграл движения и поле скоростей для квазиньютоновкоого потенциала, Вестник ЛТУ, № 7, 1973


== Ծանոթագրություններ ==
Սաբիհա Գյոքչենի անվան միջազգային օդանավակայան

Սաբիհա Գյոքչենի անվան միջազգային օդանավակայան (թուրքերեն՝ İstanbul Sabiha Gökçen Havalimanı; IATA: SAW, ICAO: LTFJ), միջազգային օդանավակայան, որը գտնվում է Ստամբուլի Փենդիք թաղամասում։ Գտնվում է կենտրոնից 35 կիլոմետր հեռավորության վրա՝ քաղաքի ասիական հատվածում։ Անվանվել է ի պատիվ առաջին թուրք կին- օդաչու Սաբիհա Գյոքչեն։
2014 թվականին օդանավակայանը սպասարկել է ավելի քան 23,5 միլիոն մարդու։ Այն իր զբաղվածությամբ 18-րդն է Եվրոպայում։ Օդանավակայանը կառուցվել է որպես հավելում հիմնական օդանավակայանին՝ Աթաթուրքի անվան միջազգային օդանավակայանին։
Օդանավակայանը համարվում է բազային օդանավակայան թուրքական Pegasus Airlines-ի և Borajet-ի համար։ Այն Turkish Airlines-ի հիմնական օդանավակայաններից մեկն է։


== Պատմություն ==
Օդանավակայանը կառուցվել է այն նպատակով, որ թեթևացնի հիմնական օդանավակայանի աշխատանքը։ 2007 թվականի հունիսին «Turkish conglomerate Limak», «India’s GMR group» և «Malaysia Airport Holding Berhad» ընկերությունները ստորագրեցին օդանավակայանի բարելավման և կայունացման պայմանագիրը։ 2008 թվականի կեսերին սկսվեց միջազգային տերմինալի ընդարձակումը։ Նոր տերմինալը կառուցվեց 2009 թվականին։
2015 թվականի դեկտեմբերի 23-ին ինքնաթիռների կայարանում տեղի ունեցավ հրդեհ։ Մեկ մարդ զոհվեց, ևս մեկը ընկավ ռեանիմացիոն բաժանմունք։


== Վիճակագրություն ==


== Ծանոթագրություններ ==


== Արտաքին հղումներ ==
Օդանավակայանի պաշտոնական կայք էջը (թուրքերեն) (անգլերեն)
Սաբիհա Գյոքչենի անվան միջազգային օդանավակայան Ֆեյսբուքում
Սաբիհա Գյոքչենի անվան միջազգային օդանավակայան Թվիթթերում
Շխլար

Շխլար, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Միխալևկա (գյուղ, Նովոդուգինսկի շրջան)

Անվան այլ կիրառումների համար տե՛ս՝ ՄիխալևկաՄիխալևկա (ռուս.՝ Михалевка), գյուղ Ռուսաստանի Սմոլենսկի մարզի Նովոդուգինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուխլան

Լուխլան, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Ամերիկա-չինական հարաբերություններ

Ամերիկա-չինական հարաբերություններ, դիվանագիտական հարաբերություններ Ամերիկայի Միացյալ Նահանգների և Չինաստանի Ժողովրդական Հանրապետության միջև, աշխարհի կարևորագույն հարաբերություններից մեկը։ Դրանք գերպետության և պոտենցիալ գերտերության հարաբերություններ են։ Չինաստանը և Միցյալ Նահանգները մեկը մյուսի համար ծավալով երկրորդ առևտրային գործընկերներն են։
Այժմ երկրների միջև ամենամյա մարդկային փոխանակությունը կազմում է 3 միլիոն մուտք և մեկնում, ամեն շաբաթ Խաղաղ օվկիանոսի երկու ափերի միջև անցնում է 110 ուղևորական ավիաչվերթ, իսկ 2011 թվականի սկզբին ԱՄՆ-ում սովորում էր 120 հազար չինացի ուսանող և ավելի քան 20 ամերիկացի Չինաստանում։


== Տես նաև ==
Ռուս-ամերիկյան հարաբերություններ


== Արտաքին հղումներ ==
Չինաստանի դեսպանատունը ԱՄՆ-ում
ԱՄՆ-ի դեսպանատունը Չինաստանում Archived 2005-10-13 at the Wayback Machine.
U.S. Dept. of State: THE UNITED STATES AND CHINA Archived 2004-09-01 at the Wayback Machine..
Թայվանի Ամերիկյան ինստիտուտը Archived 2011-07-26 at the Wayback Machine.
USC U.S.-China Institute– see Resources section for extensive documents collection and book reviews
Documentary history of the background to the 1971 Kissinger trip to China
Remembering ping pong diplomacy, 40th anniversary rematch
"Election '08 and the Challege of China" - web documentary
Պավել Մոչալով

Պավել Ստեպանովիչ Մոչալով (նոյեմբերի 15, 1800(1800-11-15), Մոսկվա, Ռուսական կայսրություն - մարտի 28, 1848(1848-03-28), Մոսկվա, Ռուսական կայսրություն), ռուս դերասան։
Առաջին անգամ հանդես է եկել Պոլինիկի դերով (Վ․ Օզերովի «Էդիպը Աթենքում»), ապա 1817 թվականին ընդունվել Մոսկվայի կայսերական թատրոն (1824 թվականից՝ Փոքր թատրոն)։ Գործունեությունն սկսելով դեկաբրիստական ռոմանտիզմի գեղագիտության ձևավորման շրջանում՝ Մոչալովը իր ընկալած ազատագրական տրամադրություններին հաղորդել է վառ Պ․Մոչալովը Ֆինգալի դերում (Վ․ Օզերովի «Ֆինգալ», գործ՝ Ն․ Բարինովի) դեմոկրատական, տարերային-խռովարարական բնույթ։ Հորացիոսի (Պ․ Կոռնելի «Հորացիոս») և Տանկրեդի (Վոլտերի «Տանկրեդ») անձնավորումներով Մոչալով ոչ միայն խախտել է կլասիցիստական ողբերգության կատարման ոճը, այլև իր մեկնաբանություններն օժտել նոր, ռոմանտիկական տիպի ողբերգականությամբ։ Մելոդրամաներում և ռոմանտիկական դրամաներում խաղացած լավագույն դերերից են՝ Ֆինգալ, Դիմիտրի Դոնսկոյ (Վ․ Օզերովի «Ֆինգալ», «Դիմիտրի Դոնսկոյ»), Ժերմանի (Դյուկանժի «Երեսուն տարի կամ Խաղամոլի կյանքը»), Քին (Դյումա հոր «Քին»), Բիդերման (Պոլևոյի «Մահ կամ Պատիվ»)։ Ազատախոհ մարդու բողոքը հասարակության դեմ առանձնապես ի հայտ է եկել շիլլերյան խաղացանկում՝ Կարլ Մոորի («Ավազակներ», 1828) և Ֆերդինանդի («Սեր և խարդավանք», 1829) անձնավորումներում։
Մոչալովի արվեստում կարևոր տեղ է գրավել Շեքսպիրի հերոսների մարմնավորումը՝ Օթելլո, Լիր, Ռիչարդ III, Ռոմեո («Օթելլո», 1837, «Արքա Լիր», 1839, «Ռիչարդ III», 1839, «Ռոմեո և Ջուլիետ», 1841)։ 1830-ական թթ․ ռեակցիայի պայմաններում Մոչալովը Համլետի («Համլետ») կերպարը մեկնաբանել է որպես հումանիստական ձգտումների և ռեալ իրականության միջև ահռելի ճեղքվածքը գիտակցող ուժեղ և միայնակ անհատի ողբերգություն։
Բանաստեղծական խոր զգացողությամբ է Մոչալովը խաղացել Քերիմ-Գիբեյի և Ալեկոյի (Պուշկինի «Բախչիսարայի շատրվանը», «Գնչուներ») դերերը։ Պուշկինի «Սև շալ» Պ․ Ս․ Մոչալով Գի դը Մոպասան բանաստեղծության հիման վրա Մոչալով ստեղծել է դրամատիկական կոմպոզիցիա (երաժշտ․՝ Ա․ Ն․ Վերստովսկու) և հանդես եկել համերգներում։ Մոչալովի նշանավոր դերերից էր նաև Չացկին (Դրիբոյեդովի «Խելքից պատուհաս», 1831)։ Ռուսական բեմարվեստի դեմոկրատացման և ազգային ինքնորոշման, հետ կապված գաղափարա-գեղագիտական սուր պայքար է ծավալվել Մոչալովի ստեղծագործության շուրջ։ Մոչալովի արվեստի երկրպագուներից և պրոպագանդողներից էր Վ․ Դ․ Բելինսկին, նրա տաղանդը բարձր են գնահատել Ն․ Վ․ Գոգոլը, Մ․ Յու․ Լերմոնտովը, Ի․ Ս․ Տուրգենևը, Ա․ Ն․ Օստրովսկին, Ա․ Ի․ Դերցենը, Կ․ Ս․ Ստանիսլավսկին։


== Ծանոթագրություններ ==
Ինդիֆերենտիզմ

Ինդիֆերենտիզմ, մշտական անտարբերություն կամ անհետաքրքրություն գիտելիքի, բարոյականության, հասարակական կյանքի հարցերի նկատմամբ։ Ինդիֆերենտիզմը լինում է փիլիսոփայական, էթիկական, կրոնական և քաղաքական։ Կաթոլիկ հավատքին համաձայն՝ ինդիֆերենտիզմը հավատք է, որ ոչ մի կրոն կամ փիլիսոփայություն չի գերազանցում մյուսին։
Ինդիֆերենտիզմը սկզբունքային նշանակություն ունի կյանքի բարձրագույն հարցերի և գիտելիքի ոլորտում։ Դրան հակառակ ծայրահեղություն է համարվում ֆանատիզմը։ Երկու ծայրահեղություններն էլ հոգեբանորեն պայմանավորված են խառնվածքի տարբերությամբ, սակայն ինդիֆերենտիզմը միշտ տեսական արդարացում է փնտրել, այդպիսով անցնելով սկեպտիցիզմի։
Բացի փիլիսոփայական բնույթի թերահավատ նկատառումներից, ինդիֆերենտիզմն իր համար հանրային հենարան է գտնում միմյանց ժխտող բազմաթիվ համակարգերի և ուսմունքների փաստացի գոյության մեջ։ Այն մտքի համար, որը դուրս է եկել անմիջական վստահության վիճակից, բայց չունի բարձրագույն սկզբունքներն ինքնուրույն ուսումնասիրելու ունակություն կամ ցանկություն, ինդիֆերենտիզմը բնական ելք է թվում։ Այնուամենայնիվ, ուրիշների համոզմունքների և հավատալիքների ընկալման դեպքում այն միշտ չէ, որ նույնական է կրոնի հանդուրժողականությանը։ Տեսականորեն կեղծ կամ առնվազն անհավաստի ճանաչելով բոլոր ուսմունքները, ինդիֆերենտիզմը կարող է դրանցից որոշները համարել գրեթե վնասակար և անխնա հետապնդել։ Իսկ կրոնի հանդուրժողականությունը, որը անհամատեղելի է մռայլ ֆանատիզմի հետ, միշտ չէ, որ նույնական է դրա հակադրությանը՝ կիսալուսավորյալ ինդիֆերենտիզմին․ այն կարող է իսկապես ապահովվել միայն հանուն արդարության անվերապահ սկզբի՝ ֆիզիկական ուժի նկատմամբ բարոյական ուժի գերազանցությանը հավատալու դեպքում։


== Հանրամատչելի մշակույթում ==
Մարդկանց ինդիֆերենտիզմի (անտարբերության) դրսևորման վառ օրինակ է ռեժիսոր Վադիմ Զոբինի «Կիրակի, յոթի կեսը» (ռուս.՝ Воскресенье, половина седьмого, 1988) գեղարվեստական ֆիլմը։
Անտարբերության ինչպես դրական, այնպես էլ բացասական հետևանքների մասին խոսվում է Մարկ Մենսոնի «Թքած ունենալու նուրբ արվեստը» գրքում։


== Տես նաև ==
Ապատիա
Ալեքսիթիմիա
Ունիվերսալիզմ


== Ծանոթագրություններ ==


== Գրականություն ==
Connell, Francis J., C. SS. R., Freedom of Worship (Paulist Press, 1947)
Connell, Francis J., C. SS. R., Morals in Politics and Professions (Paulist Press, 1946)


== Արտաքին հղումներ ==
Կրոնական ինդիֆերենտիզմ Կաթոլիկ հանրագիտարանում։
Մարմելադ

Մարմելադ (ֆր.՝ marmelade), խոհարարական արտադրանք, պատրաստվում է մրգերից և շաքարից։ Որպես խտացուցիչ օգտագործում են այնպիսի նյութեր, ինչպիսիք են պեկաինները, ագար-ագարը, ժելատինը։ Անգլալեզու երկրներում marmalade բառը թարգմանաբար նշանակում է ցիտրուսային մուրաբա  (հատկապես նարինջներից)։


== Պատմություն ==
Մարմելադ բառը եկել է ֆրանսերեն marmelade բառից, որը նշանակում է սերկևիլի մուրաբա։ Մեծ Բրիտանիայում այն հայտնի է դարձել նարնջի մուրաբա անվանումով, որտեղից էլ արտադրանքը ներխուժել է մայրցամաք գերմաներեն Marmelade անվանումով, որը նշանակում է պավիդլո կամ մուրաբա։
Ըստ Վիլյամ Պոխլյոբկինի տեղեկությունների, ֆրանսերեն «մարմելադ» բառը թարգմանաբար նշանակում է «խնձորի գույնի խնամքով պատրաստված ուտեստ»։
Եվրոպացիները մարմելադին ծանոթացել են Փոքր Ասիայում խաչակրաց արշավանքների ժամանակ։ Մարմելադի պատմական հայրենիքը համարվում են Մերձավոր Արևելքը և Արևելյան Միջերկրածովը։ Բերքը, պտուղները, մրգերի և հատապտուղների հյութը պահպանելու համար դրանք եփել են առավելագույն խտացմամբ։
Ռուսական կայսրությունում մարմելադը հայտնի և սիրված է որպես «մրգային դոնդող»։


== Արտադրություն ==
2010 թվականին Ռուսաստանում մարմելադի թողարկումը կազմել է 65,4 հազար տոննա, 2011 թվականին՝ 69,5 հազար տոննա, 2012 թվականին՝ 70,0 հազար տոննա, 2013 թվականին՝ 76,0 հազար տոննա, 2014 թվականին՝ 77,4 հազար տոննա, 2015 թվականին՝ 68,6 հազար տոննա, 2016 թվականին՝ 73,4 հազար տոննա։


== Ծանոթագրություններ ==


== Գրականություն ==
Сокольский И. Мармеладная история. — Наука и жизнь. — № 10, 2013 г.


== Արտաքին հղումներ ==
Рецепты мармелада
Химический состав мармелада
Польза и вред мармелада
Պոստալ

Պոստալ  (իտալերեն՝ Postal), քաղաք Իտալիայում, գտնվում է Տրենտինո Ալտո Ադիջե մարզում՝ Բոլցանո գավառում։
Բնակչությունը կազմում է 1436 մարդ (2004 թվականի տվյալներով)։ Խտությունը կազմում է 239 մարդ/կմ²։ Տարածքը 6 կմ² է։ Փոստային ինդեքս՝ 39014։ Հեռախոսային կոդ՝ 0473։


== Ժողովրդագրություն ==
Բնակչության աճը։


== Կոմունայի վարաչակազմ ==
Հեռախոսահամար։ 0473 291121
Էլեկտրոնային հասցե։ info@comune.postal.bz.it
Գլխավոր կայք։ http://www.comune.postal.bz.it/


== Արտաքին հղումներ ==
Բնակավայրի գլխավոր կայք(իտալ.)
Վիճակագրության ազգային իսնտիտուտ (իտալ.)
http://www.istat.it/english/ Archived 2009-12-07 at the Wayback Machine.
.qa

.qa, Քատարի վերին մակարդակի ազգային դոմենն է։


== Արտաքին հղումներ ==
IANA .qa whois տեղեկություն
Կենգեր-Մենեուզ

Կենգեր-Մենեուզ (ռուս.՝ Кенгер-Менеуз, բաշկիրերեն՝ Ҡыңғыр-Мәнәуез), գյուղ Ռուսաստանի Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 1348 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5161) Վայթման

(5161) Վայթման (անգլ.՝ Wightman), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 9-ին Կարոլին Շումեյկերի կողմից Պալոմարում։
Միջին հեռավորությունը Արեգակից կազմում է 2,847201 ա. մ., առավելագույնը մոտենում է 2,6147 ա. մ. հեռավորության վրա և հեռանում 3,0797 ա. մ.։ Արեգակի շուրջ մեկ ամբողջական պտույտ է կատարում 1754,79 երկրային օրվա ընթացքում, իր ուղեծրով շարժվելով միջինում 0,205153 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,51° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5161) Վայթման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռաֆայել Մելիքսեթյան

Ռաֆայել Տիգրանի Մելիքսեթյան (նոյեմբերի 10, 1935(1935-11-10), Թիֆլիս, ԱԽՖՍՀ, ԽՍՀՄ - հոկտեմբերի 3, 2003(2003-10-03), Երևան, Հայաստան), ֆիզկուլտուրայի և սպորտի բնագավառի հայ գիտնական, մանկավարժ։ Մանկավարժական գիտությունների դոկտոր, պրոֆեսոր։ ՀԽՍՀ վաստակավոր մարզիչ (1970), ՀՀ ֆիզկուլտուրայի և սպորտի վաստակավոր աշխատող (2000)։


== Կենսագրություն ==
Ռաֆայել Մելիքսեթյանը ծնվել է 1935 թվականին Թիֆլիսում։ 1958 թվականին ավարտել է Ֆիզիկական կուլտուրայի հայկական պետական ինստիտուտը։ 1963-1977 թվականներին աշխատել է ՀԽՍՀ լուսավորության նախարարության Մանկավարժական գիտությունների գիտահետազոտական ինստիտուտում, 1977-1982 թվականներին` Կուբայում, 1982-1988 թվականներին` եղել է Ֆիզիկական կուլտուրայի հայկական պետական ինստիտուտի ֆիզիկական դաստիարակության տեսության և մեթոդիկայի ամբիոնի վարիչ, 1988-2003 թվականներին` պրակտիկայի դեպարտամենտի պետ։
Աշխատանքները վերաբերում են ֆիզիկական դաստիարակության, մասնավորապես դպրոցականների, տեսության և մեթոդիկայի հիմնահարցերին։ Մշակել է Հայաստանի լեռնային շրջանների դպրոցականների ֆիզիկական զարգացման և պատրաստվածության գիտական տեսությունը։ Ուսումնական ձեռնարկների և դասագրքերի հեղինակ է։


== Պարգևներ ==
ՀԽՍՀ վաստակավոր մարզիչ (1970)
ՀՀ ֆիզկուլտուրայի և սպորտի վաստակավոր աշխատող (2000)
ՀՀ կրթության և գիտության նախարարության ոսկե հուշամեդալ (2003)


== Երկեր ==
Ֆիզիկական դաստիարակության նոր ուղղությունները հայ դպրոցում, Երևան։ Սոս և Վոգա, 2001:
Մարզական մատենագիտական ուղեցույց ։ Օգնություն մարմնակրթության ասպարեզում աշխատողներին, Երևան։ Ա. հ., 1990 (համահեղինակ)։
Ֆիզիկական դաստիարակությունը տարրական դասարաններում ։ (Ձեռնարկ ուսուցիչների համար), Երևան։ Լույս, 1990:
Համալիր ծրագիր հանրակրթական դպրոցի I-XI դասարանների աշակերտների ֆիզիկական դաստիարակության, Երևան։ Լույս, 1986:
Միջնակարգ դպրոցի ծրագիր։ Ֆիզիկական կուլտուրայի IV-X դասարանի աշակերտների համար, Երևան։ Լույս, 1984:
Հայկական ՍՍՀ լեռնային շրջանների դպրոցականների ֆիզիկական զարգացման առանձնահատկությունները, Երևան։ Լույս, 1977:
ՊԱՊ համալիրը դպրոցում, Երևան։ Լույս, 1975:
Արտադասարանական մարզական աշխատանքներ, Երևան։ Լույս, 1970:
Դպրոցականների ֆիզիկական դաստիարակությունը ընտանիքում, Երևան։ Լույս, 1968:


== Ծանոթագրություններ ==
Հորսենային

Ակն, թեմ Արևմտյան Հայաստանում, Սեբաստիայի նահանգի Արաբկիր գավառում։ Ոմանք նաև համարում էին կուսակալություն։ Տարածվում էր Եփրատի աջ և ձած ափերին, մեծ մասով արևմտյան։ 


== Ծանոթագրություններ ==
Լոս Անջելեսի բնության պատմության թանգարան

Լոս Անջելեսի բնության պատմության թանգարան, անգլ.՝ Natural History Museum of Los Angeles County, բնության պատմության թանգարան Լոս Անջելեսի ցուցադրությունների այգում։ Թանգարանը բացվել է 1913 թ-ին՝ Արվեստի, պատմության և գիտությունների թանգարան անվանումով։ Թանգարանի շենքը գրանցված է պատմական տեղամասերի ազգային ռեեստրում։ Թանգարանի նոր մասնաշենքերը բացվել են 1925, 1930, 1960 և 1976 թթ.: 1960 թ-ին թանգարանից առանձնացել է Լոս Անջելեսի արվեստների թանգարանը։ Թանգարանը ամենամեծն է ԱՄՆ-ի ամբողջ արևմտյան մասում։ Թանգարանի հավաքածուն բաղկացած է 33 մլն. ցուցադրանմուշներից և ընդգրկում է 4,5 մլրդ տարվա պատմություն։


== Ծանոթագրություններ ==


== Հղումներ ==
Natural History Museum of Los Angeles County official website (անգլ.)
William S. Hart Ranch and Museum (անգլ.)
George C. Page Museum at the La Brea Tar Pits (անգլ.)
(222) Լյուցիա

(222) Լյուցիա (անգլ.՝ Lucia), աստերոիդ աստերոիդների հիմնական գոտում։ Հայտնաբերվել է 1882 թվականի փետրվարի 9-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 3,135201 ա. մ., առավելագույնը մոտենում է 2,7046 ա. մ. հեռավորության վրա և հեռանում 3,5658 ա. մ., իսկ Երկրի ուղեծրին Լյուցիա աստերոիդը նվազագույնը մոտենում է 1,6903 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2027,67 երկրային օրվա ընթացքում, իր ուղեծրով շարժվելով միջինում 0,177544 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,16° անկյուն։
Լյուցիա աստերոիդը պատկանում է Ֆեմիսի աստերոիդների ընտանիքին, որի մեջ ներառված են այս պահին հայտնի 535 անդամներ։ Ընտանիքի ներքին սահմանը անցնում է 3,08 ա. մ., իսկ արտաքին սահմանը՝ 3,24 ա. մ. հեռավորության վրա։
Ըստ Տոլենի սպեկտրալ դասակարգման պատկանում է B դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(222) Լյուցիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռոբերտ Ավոտին

Ռոբերտ Ժանովիչ Ավոտին (ռուս.՝ Роберт Жанович Авотин, մարտի 25, 1928(1928-03-25) - մայիսի 21, 1997(1997-05-21)), խորհրդային նկարիչ և նկարազարդող, «Երիտասարդ գվարդիա» հրատարակչության և «Տեխնիկա-երիտասարդություն» ամսագրի ֆանտաստիկ ստեղծագործությունների նկարազարդումների հեղինակ 1950-1990 թվականներին։


== Կենսագրություն ==
Աշխատանքային գործունեությունն սկսել է 1943 թվականին՝ աշխատելով որպես փականագործ էլեկտրամեխանիկական վերանորոգման գործարանում։ 1945 թվականին էքստեռն կարգով ավարտել է յոթնամյա դպրոցը, ապա սովորել է Մոսկվայի Մ. Ի. Կալինինի անվան գեղարվեստա-արդյունաբերական ուսումնարանում։ Աշխատանքի է ուղարկվել է Գորկու մարզ՝ խոխլոմայի նկարչության արտելում, որտեղ դարձել է արտադրության ղեկավար։ Ավելի ուշ ավարտել է Մոսկվայի կիրառական և դեկորատիվ արվեստի ինստիտուտը և Լենինգրադի Վ. Ի. Մուխինայի անվան գեղարվեստաարդյունաբերական ակադեմիայի մոնումենտալ գեղանկարչության ֆակուլտետը։ «Գորգագործություն» գունագեղ պաննոն՝ Ավոտինի դիպլոմային աշխատանքը, ցուցադրվել է Երիտասարդների և ուսանողների համաշխարհային փառատոնում (1957) և Համամիութենական գեղարվեստական ​​ցուցահանդեսում (1958)։
1950-ական թվականների կեսերին Ավոտինը հիմնականում անցել է գիտաֆանտաստիկ և տիեզերական թեմաներով նկարազարդումներին։ Այդ տարիներին նա սկսել է համագործակցությունը «Տեխնիկա-երիտասարդություն» ամսագրի հետ, որը տևել է 40 տարի։ Հետագայում Ավոտինը նաև պատկերազարդել է «Երիտասարդ գվարդիա» հրատարակչության շատ գիտաֆանտաստիկ գրքեր։ Աշխատել է նաև այլ հրատարակչությունների հետ, ինչպիսին է «Լուսավորությունը»։ Աշխատել է նաև այլ ժանրերում՝ նկարազարդելով «Շերլոկ Հոլմսը», հեքիաթների գրքեր, «Մանկական հանրագիտարանը»։


== Քննադատություն ==


== Ծանոթագրություններ ==


== Գրականություն ==
Уроки прекрасного: из опыта работы [печатный текст] / Аринина, Нэлли Леонидовна, Автор; Лукьянов, Б. Г., Рецензент; Толстая, Л. С., Рецензент; Товарас, О. Н., Редактор; Авотин, Роберт Жанович, Художник. — Москва: Просвещение, 1983. — 127, [1] с.: ил.; 21 см. — Библиография в подстрочных примечаниях. — Библиография в конце книги. — 100000 экземпляров


== Արտաքին հղումներ ==
Սոցիալական ֆուտուրիզմ կամ Տեխնիկական առաջընթացը խորհրդային նկարիչների գծագրերում
Ռոբերտ Ժանովիչ Ավոտին
Ուս ուսի, Ֆանտաստիկ նկար
Հայ-ղազախական հարաբերություններ

Հայ-ղազախական հարաբերություններ (ղազ.՝ Армян-қазақ қарым-қатынасы), դիվանագիտական հարաբերությունները Հայաստանի և Ղազախստանի Հանրապետությունների միջև։
Երկու երկրների միջև դիվանագիտական հարաբերութունները հաստատվել են 1992 թվականի օգոստոսի 27-ին։ Հայաստանը և Ղազախստանը Անկախ Պետությունների Համագործակցության ակտիվ անդամներ են, ինչպես նաև անդամակցում են այնպիսի միջազգային կառույցների ինչպիսիք են Եվրոպայի անվտանգության և համագործակցության կազմակերպությունը և Միավորված Ազգերի կազմակերպությունը։


== Պատմություն ==

Ղազախստանը մասնակցել է 1991-1992 թվականների Արցախյան պատերազմի կարգավորմանը։ 1993 թվականից Երևանում գործում է Հայաստանի դեսպանատուն, իսկ Հայաստանի դեսպանությունը Ղազախստանում գործում է սկսած 2007 թվականի մարտից։
Հայաստանի նախագահ Ռոբերտ Քոչարյանը երկու անգամ այց է կատարել Ղազախստան. առաջին անգամ 1999 թվականին, իսկ երկրորդ անգամ՝ 2006 թվականի նոյեմբերին։ Հայաստանի ներկայիս նախագահ Սերժ Սարգսյանի այցը Ղազախստան տեղի է ունեցել 2008 թվականին։ Ղազախստանի նախագահ Նուրսուլթան Նազարբաևը այցելել է Հայաստան 2001 թվականին։
2013 թվականից Ղազախստանում Հայաստանի արտակարգ և լիազոր դեսպանի պաշտոնը զբաղեցնում է ՀՀ Ազգային ժողովի նախկին փոխխոսնակ Արա Սահակյանը։
2015 թվականից Հայաստանում Ղազախստանի արտակարգ և լիազոր դեսպանն է Այմդոս Բոզժիգիտովը։
Երկու պետությունների միջև տնտեսական համագործակցությունը ակտիվացել է 2014 թվականին։ Ըստ ՀՀ Ազգային վիճակագրական ծառայության տվյալների՝ Հայաստանի և Ղազախստանի միջև ապրանքաշրջանառության ընդհանուր ծավալը կազմում է 9,388,000 ԱՄՆ դոլար։


== Հայերը Ղազախստանում ==

Ղազախստանի հայ համայնքը ձևավորվել է այն բանից հետո, երբ Կենտրոնական Ասիայի երկրները մտած Ռուսական կայսրության կազմի մեջ։ Հայերի մեծ ներհոսք է գրանցվել Ղազախստան հատկապես խորհրդային տարիներին։
Ղազախահայերը բնակվում են այնպիսի քաղաքներում, ինչպիսիք են Կարագանդան, Ալմաթան, Աստանան և Պավլոդարը։ Ներկայումս Ղազախստանում բնակվում է 20-25 հազար հայ։ Ղազախստանում գործում է մի շարք կիրակնօրյա դպրոցներ, որտեղ սովորում են 300-400 մարդիկ։
2004 թվականին Ալմա-Աթայում ստեղծվել է «Նաիրի» մշակութային կենտրոնը՝ Արտուշ Կարապետյանի նախաձեռնությամբ։
Ղազախստանի հայերը ակտիվորեն ներգրավված են երկրի քաղաքական կյանքի մեջ։


== Ծանոթագրություններ ==


== Արտաքին հղումներ ==
Ղազախստանում Հայաստանի դեսպանություն
Հայաստանում Ղազախստանի դեսպանատուն
Վհուկների ժամանակը (ֆիլմ, 2011)

«Վհուկների ժամանակը», ամերիկյան ֆիլմ, թողարկված 2011 թվականին հունվարի 6-ին։


== Սյուժե ==
Ֆիլմի գործողությունները կատարվել են 14-րդ դարում։ Լեգենդար խաչակիրներ Բեյմենը և Ֆելսոնը խաչակրած արշավանքից՝ թուրքերի կողմից գրավված Իզմիրից վերադառնում են Եվրոպա (1343-1348)։ Ասպետների վերադառնալու պատճառը դառնում է մի աղջկա մահը Իզմիրի գնդակոծության ժամանակ՝ Բեյմենի կողմից։ Դրանից հետո Բեյմանն սկսում է մտածել, որ խաղաղ բնակիչների սպանությունը «Աստծո ձեռնտու չէ»։Սակայն Եվրոպայում այդ պահին իր գագաթնակետին է հասել «Սև մահ» համաճարակը։ Մարբուրգում մահամերձ Դ'Ամբրուազը մեղադրում է Բեյմենին և Ֆելսոնին դասալքության մեջ, բայց խոստանում է ներել, եթե նրանք կատարեն մի կարևոր առաջադրանք. երիտասարդ գեղջկուհուն, որ եկեղեցականների կարծիքով «վհուկ» է և տարածել է ժանտախտն ամբողջ շրջանով, հասցնել հեռու վանք, որտեղ տեղացի վանականների օգնությամբ նրա կախարդությունը պետք է «քամուն տրվի»։ Բեյմենը և Ֆելսոնը համաձայնվում են, սակայն Բեյմենը ասում է իր պայմանները՝ աղջկան պետք է դատել ճշմարիտ։Էկհարտ ասպետի, Դեբելզակ քահանայի և Հագամար ուղեկցի հետ նրանք ուղևորվում են հեռու ճամփա։ Այդ ժամանակ ծեր կարդինալը մահանում է և նրա ծառա Կայը մեկնում է ուղեկցորդի հետևից, որպեսզի միանա նրան, որը հաջողվում է դժվարությամբ։ Սկզբում խաչակիրները աղջկան համարում են «զրպարտված», բայց շուտով առեղծվածային պատահարներից հետո հանգում են այն մտքին, որ կարդինալը ճիշտ էր։ Բեյմենի և Ֆելսոնի ուղեկիցները մահանում են մեկը մյուսի հետևից։ Էկհարտը մահանում է Կայի սրից, Կային դնելով իր՝ ժանտախտից մահացած աղջկա տեղը։ Հագամերը մահանում է Վորդմվունդյան անտառում՝ գայլերով պատառոտվելով։Վանք հասնելով՝ ընկերները հասկանում են, որ բոլոր վանականները մահացել են ժանտախտից։ Մահացու վիրավոր Բեյմենը մահից առաջ տեսնում է երիտասարդ գեղջկուհուն, որը արդեն ազատ է դևից և խնդրում է Կային խնայել իրեն։Ֆիլմի վերջում Կայը և Աննան կանգնած են Դեբելզակի, Բեյմենի և Ֆելսոնի գերեզմանների առջև։ Աննան խնդրում է Կային պատմել իր փրկիչների մասին, որից հետո նրանք մեկնում են գրքի հետ։


== Դերակատարներ ==
Նիկոլաս Քեյջ - Բեյմեն
Ռոն Փերլման - Ֆելսոն
Սթիվեն Մուր - Դեբելզակ
Ռոբերտ Շիեն - Կայ
Քլեր Ֆոյ - Աննա
Ուլրիխ Թոմսեն - Էկխարդ
Սթիվեն Գրահամ - Խագամար
Քրիստոֆեր Լի - Կարդինալ Դ՛ Ամբրուազը


== Արձագանքներ ==
Ֆիլմում կինոքննադատներից հիմնականում ստացել է բացասական արձագանքներ։ Rotten Tomatoes-ում ֆիլմը 110-ից ընդամենը 11 դրական գրախոսություն է ստացել։ Metacritic-ում 100 միավորից 28-ը։ Ռոջեր Էբերթը գնահատել է 4-ից 2 աստղ։


== Ծանոթագրություններ ==


== Արտաքին հղումներ ==
ֆիլմի պաշտոնական կայքը Archived 2015-06-12 at the Wayback Machine.
ֆիլմի պաշտոնական կայքը ռուսերեն Archived 2010-12-28 at the Wayback Machine.
Վհուկների ժամանակը(անգլ.) ֆիլմը Internet Movie Database կայքում
Հակոբ Ալահվերդյան

Հակոբ Հովսեփի Ալահվերդյան, (1848, Ստամբուլ, Օսմանյան կայսրություն - մոտ 1912), հայ բանահավաք, մանկավարժ, հասարակական գործիչ։
Ծնվել է Կ. Պոլսում։ 1880–82-ին եղել է ուսուցիչ Զեյթունում։ Գրել է «Ուլնիա կամ Զեյթուն» (1884) ազգագրական–բանահյուսական ուսումնասիրությունը, ուր տրված են զեյթունցիների կյանքն ու կենցաղը, բերված են նմուշներ նրանց բանահյուսությունից և բարբառից։ Հեղինակել է նաև «Անձնապանի մը բողոքը» (1909) ինքնակենսագրական և «Համայնասնունդ և սեղան ի քառակերպն» (1911) մանկավարժական բնույթի գրքույկները։
Անոպլոցեֆալիդոզ

Անոպլոցեֆալիդոզ, միասմբակ կենդանիների ճիճվային հիվանդությունների խումբ։


== Հարուցիչներ ==
Հարուցիչները ժապավենաձև որդերն են։ Կենդանիները անոպլոցեֆալիդոզով վարակվում են, երբ կերի հետ ուտում են բշտորդով (ցիստիցերկոիդ) վարակված տզեր։ Հիվանդ կենդանիներն ընկճված են լինում, վատանում է ախորժակը։


== Ախտանիշներ ==
Նկատվում է սրտի, շնչառության աշխատանքի ուժեղացում, առաջ են գալիս ծակոցներ, մկանային դող, նյարդային համակարգի խանգարումներ և սաստկացող սակավարյունություն։ Ճիճվաթափման համար գործադրվում է ձարխոտի կոճղարմատի մուզը։ Վարակը կանխելու նպատակով մսուրային շրջանում 2 անգամ կատարում են կենդանիների կանխարգելիչ ճիճվաթափություն՝ 15 օր ընդմիջումով, իսկ մատղաշների համար արոտային շրջանում հատկացվում են առանձին արոտավայրեր։
Վայե

Վայե (իտալերեն՝ Vaie, ֆր.՝ Vaye), կոմունա Իտալիայի Պիեմոնտ մարզի Թուրին գավառում։
Բնակչությունը՝ 1.430 մարդ (2008 թվականի տվյալներով)։ Բնակչության խտությունը՝ 204 մարդ/կմ²։ Տարածքը՝ 7 կմ²։ Փոստային ինդեքս՝ 10050։ Հեռախոսային կոդ՝ 011։
Բնակավայրի հովանավորն է համարվում Սուրբ Մարիամ Աստվածածինը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 011 9649020
Էլեկտրոնային հասցե։ vaie@reteunitaria.piemonte.it
Գլխավոր կայք։ http://www.comune.vaie.to.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Նովի (գյուղ, Սերգիևո-Պոսադսկի շրջան)

Անվան այլ կիրառումների համար տե՛ս՝ ՆովիՆովի (ռուս.՝ Новый), գյուղ Ռուսաստանի Մոսկվայի մարզի Սերգիևո-Պոսադսկի շրջանի կազմում։
Բնակչությունը վերջին գրանցված տվյալներով կազմում էր 5000 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պակ Սո Ջին

Պակ Սո Ջին (կորեերեն՝ 박소진, անգլ.՝ Park So-jin, մայիսի 21, 1986(1986-05-21), Սեուլ, Հարավային Կորեա), հարավկորեացի երգչուհի և կոմպոզիտոր, ավելի հայտնի է բեմական Սոջին կեղծանվամբ։ Համարվում է աղջիկների հարավկորեական Girl's Day խմբի անդամ։


== Վաղ տարիներ ==
Պակ Սո Ջինը ծնվել է 1986 թվականի մայիսի 21-ին Դեգուում, Հարավային Կորեա։ Ավարտել է Լի Հյոն տարրական, Սոջին միջնակարգ և Կենդոկ ավագ դպրոցները։ Նա Ենգնամ համալսարանում ստացել է մեխանիկական ճարտարագիտություն մասնագիտությունը։


== Գործունեություն ==
Դեբյուտից առաջ Սոջինը Ulala Sesion տղաների խմբի վոկալի ուսուցչուհին էր։
2010 թվականի հուլիսի 7-ին տեղի ունեցավ Սոջինի դեբյուտը՝ որպես Girl’s Day խմբի անդամ Music Band-ում, ներկայացնում էր «Tilt My Head» երգը։
2011 թվականի հունվարի 9-ին Սոջինը ներկայացրեց իր առաջին՝ «Our Love Like This» սոլո-երգը «Ցանկության կրակ» դորամայի համար։
2012 թվականի ապրիլի 19-ին Girl’s Day խումբը լույս ընծայեց «Everyday II» մինի ալբոմը։ Ալբոմում էր նաև «Telepathy» երգը, որի կոմպոզիտորը Սոջինն էր։ Այդ տարում Սոջինը և նրա գործընկերը գրեցին «It’s Snowing» երգը, Tokyo Girl խմբի համար։ Երգը լույս է տեսել դեկտեմբերի 7-ին։
2013 թվականի մարտի 14-ին խումբը ներկայացրեց ամբողջական ալբոմ՝ «Expectation» անունով։ Սոջինը գրել է ներկայացնող երգը՝ «Girl’s Day World» վերնագրով, ինչպես նաև համախմբակցի հետ գրել է «I Don’t Mind» երգի բառերը։ Հոկտեմբերի 15-ին Girl’s Day-ը թողարկեց նոր երգ՝ «Let’s Go» վերնագրով, որի կոմպոզիտորն էր Սոջինը։
2014 թվականի մարտի 2-ին Սոջինը համագործակցեց Crucial Star երգչի հետ՝ թողարկելով «Three Things I Want to Give You» երգը Պակ Հյոն Կենի հետ։
2015 թվականի հունվարի 30-ին Սոջինը կատարեց «Dizzy Dizzy» երգը՝ որպես «Սեմի վերադարձը» դորամայի սաունդթրեք։


== Ազդեցություն ==
Սոջինը պատմել է, որ իր վրա մեծ ազդեցություն է թողել Ում Ջի Հվան։ Սոջինը նկարագրում է նրան՝ որպես իր սերնդի բազմամյա առաջնորդ։


== Ֆիլմագրություն ==


=== Հեռուստասերիալներ ===


=== Ժամանցային շոու ===


== Սկավառակագրություն ==


== Արտաքին հղումներ ==
Պակ Սո Ջինը HanCinema կայքում
1179

1179 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1179 թվականն է, 
XII դարի 79-րդ տարին։
With The Beatles

With The Beatles (հայերեն՝ Բիթլզի հետ), The Beatles խմբի երկրորդ ստուդիական ալբոմը` թողարկված 1963 թվականին։ Ալբոմի 14 երգերից յոթը գրվել են Ջոն Լենոնի և Փոլ ՄաքՔարթնիի կողմից, վեց երգեր` մյուս հեղինակների կողմից, ինչպես նաև ալբոմում տեղ է գտել Ջորջ Հարիսոնի «Don’t Bother Me» երգը։
Ալբոմի ամենահայտնի երգը «All My Loving»-ն է։ Չնայած նրան, որ այս երգը Մեծ Բրիտանիայում սինգլի կարգավիճակով չի թողարկվել, այն շատ է կատարվել համերգների ժամանակ և բացի դրանից 1963 թվականին մրցանակ է ստացել, որպես «Տարվա երկրորդ լավագույն երգ»։
Ի տարբերություն առաջին ալբոմի With The Beatles ձայնագրվել է շատ երկար. աշխատանքը սկսվել է 1963 թվականի ամռանը, իսկ ալբոմը թողարկվել է միայն նոյեմբերին։ Մեծ Բրիտանիայի պատմության մեջ առաջին անգամ ալբոմը դարձել է «արծաթե»` հենց վաճառքի սկզբում։ Խմբի ինչպես մյուս ալբոմները «With The Beatles»-ը զբաղեցրել է առաջին հորիզոնականը բրիտանական մի շարք հիթ-շքերթներում։


== Ստեղծագործությունների ցանկը ==
Բոլոր երգերի հեղինակն է Գրվել են Ջոն Լեննոնի և Փոլ ՄաքՔարթնիի կողմից` բացի նշվածներից. 


== Ծանոթագրություններ ==


== Արտաքին հղումներ ==
Ալբոմի բոլոր երգերի թարգմանությունը
With The Beatles на discogs.com
Դուբիևկա (գյուղ, Շեպետովի շրջան)

Դուբիևկա (ուկրաիներեն՝ Дубіївка), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Դուբիևկա գյուղում բնակվում էր 267 մարդ։ Բնակավայրը զբաղեցնում է 97 կմ² տարածք։ Բնակչության խտությունը կազմում էր 2752,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հովհաննես VIII (հակապապ)

Հովհաննես VIII կամ Հովհաննես (լատ.՝ Ioannes VIII, մոտ 790 - հունվարի 1, 874), Հռոմի կաթոլիկ եկեղեցու հակապապ։ 844 թվականին անօրեն կերպով ընտրվել է պապ, սակայն կարճ ժամանակ անց գահընկեց է արվել։ Հետագա ճակատագիրն անհայտ է։
844 թվականին, երբ մահանում է Գրիգոր IV պապը, Հռոմի հասարակ ժողովուրդը պապ է ընտրում Հովհաննես սարկավագին։ Նրանք առգրավում են Լաթերանյան պալատը և նրան գահ բարձրացնում։ Միևնույն ժամանակահատվածում Հռոմի ազնվականները պապ են ընտրում Սարգիս II-ին, որն ուներ ազնվական ծագում։ Նրա կողմնակիցներից վտարում են Հովհաննեսին Լաթերանից և ցանկանում են վերջինիս մահապատժի ենթարկել։ Սակայն Սարգիսը խնայում է նրա կյանքը, և Հովհաննեսը փակվում է մի վանքում, որից հետո այլևս ոչինչ նրա մասին հայտնի չէ։  
Անմիջապես իրականացվում է Սարգիս II-ի գահակալությունը՝ առանց սպասելու, թե Ֆրանկական թագավորության միապետը կհաստատեր նոր պապի թեկնածությունը։
Ըստ ավանդույթի, Հովհաննես VIII-ը ոչ այլ ոք էր, քան Հովհաննա պապուհին։ Ժամանակակից պատմաբանների և աստվածաբանների կարծիքով Հովհաննա պապուհու գոյությունը դիտարկվում է որպես հակապապական երգիծանք։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==


== Գրականություն ==
Liber Pontificalis, ed. L. Duchesne (Paris, 1886–92). A collection of papal biographies from St Peter to Pius II (d. 1464), compiled in its first redaction in the middle of the 6th century and extended by later hands. While much of the material embodied, especially in the earlier section, is apocryphal, the work is in the main based on valuable sources, and while it is often biased it is indispensable for the history of the papacy.
P. Jaffé, Regesta Pontificum Romanorum ab condita Ecclesia ad Annum post Christum natum MCXCVIII, 2nd edn. by G. Wattenbach (Leipzig, 1885–8; photo-repr. Graz, 1956)
P. Levillain (ed.), The Papacy: An Encyclopedia (London and New York, 2002)
Enciclopedia cattolica (Vatican City, 1949–54)


== Արտաքին հղումներ ==
Иоанн (антипапа) Archived 2007-10-28 at the Wayback Machine.
Բիկսյանովո

Բիկսյանովո (ռուս.՝ Биксяново, բաշկիրերեն՝ Биксян), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 548 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գաբորոնե

Գաբորոնե (ցվանա՝ Gaborone [χabʊˈrʊnɪ], անգլ.՝ Gaborone [ˌɡæbəˈroʊniː]), Բոտսվանայի մայրաքաղաքն է։ Բնակչությունը՝ ▲246 325 մարդ (2022)։ Իր անվանումը ստացել է ի պատիվ XIX դարի տեղական կառավարիչներից մեկի։


== Պատմություն և աշխարհագրություն ==
Գաբորոնե քաղաքը մայրաքաղաք է դարձել 1969 թվականին Բեչուանալենդի նախկին մայրաքաղաք Մաֆեքինգի փոխարեն, որը գտնվում էր Բոտսվանայի սահմաններից դուրս։ Տեղակայված է 1100 մ բարձրության վրա։
Նոր մայրաքաղաքը ստեղծվել է հին բնակավայրի տեղում երեք տարվա ընթացքում։ Կառուցվել էին կառավարական հաստատություններ, էլեկտրակայաններ, հիվանդանոց, դպրոցներ, ռադիոկայաններ, հեռախոսային հանգույցներ, բանկեր, խանութներ, եկեղեցի, հյուրանոցներ, մարզադաշտ, ինչպես նաև հազարից ավել շենքեր։ Քաղաքի հիմնական ենթակառուցվածքը պատրաստ էր 1966 թվականի սեպտեմբերի 30-ի Անկախության օրվա համար։ Հին բնակավայրը դարձել է քաղաքի the Village (գյուղ) թաղամասը։ Ներկա դրությամբ Գաբորոնեն համարվում է Աֆրիկայի ակտիվորեն զարգացող քաղաքներից մեկը։


== Բնակչություն ==
2006 թվականի դրությամբ քաղաքի բնակչությունը կազմում էր 191 776 մարդ՝ 92 859 տղամարդ և 98 917 կին։ Այդպիսով, երկրի մայրաքաղաքում բնակվում է Բոտսվանայի բնակչության ավելի քան 10 %-ը։ Բացի այդ, երկրի բնակչության կեսը բնակվում է Գաբորոնեից 100 կմ հեռավորության վրա։ Քաղաքի բնակչության աճը կազմում է 3,4 %՝ Բոտսվանայում ամենաբարձր ցուցանիշը։ Դա բացատրվում է երկրի այլ տարածաշրջաններից ներգաղթյալների ակտիվ հոսքով։
2011 թվականի մարդահամարի տվյալների համաձայն, բնակչության թիվը կազմում է 227 333 մարդ։
Գաբորոնե քաղաքի բնակչության թվի դինամիկան ըստ տարեթվերի.


== Կլիմա ==
Քաղաքի կլիման բնորոշվում է որպես կիսաանապատային։ Հունվարի միջին ջերմաստիճանը 24 °C է, հուլիսինը՝ 12 °C: Տարվա մեջ դիտվում է միջինը 74 օր 32 °C և 196 օր՝ 26 °C ջերմաստիճանով։ Միևնույն ժամանակ նշվում է, որ դիտվում է միջինը 51 օր 7 °C-ից ցածր և մեկ օր 0 °C-ից ցածր ջերմաստիճանով։
Գաբորոնեում տեղումները բավականին քիչ են և անկանոն։ Դրանց մեծ մասը թափվում է հոկտեմբերից մինչև ապրիլ։ Տեղումների տարեկան քանակը կազմում է մոտ 500 մմ։ Ամենաբարձր խոնավության մակարդակը դիտվում է հունիսին՝ 90%, իսկ ամենացածրը՝ սեպտեմբերին՝ 28%:


== Քույր-քաղաքներ ==
 Բըրբանք, ԱՄՆ;
 Չժեցզյան, Չինաստան;
 Վեստերոս, Շվեդիա;


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Գաբորոնեի քաղաքային խորհրդի կայքը(անգլ.)
Հիշողության հարատևության քայքայումը

«Հիշողության հարատևության քայքայումը», իսպանացի նկարիչ Սալվադոր Դալիի նկարը՝ ստեղծված 1952-1954 թվականներին։ Գտնվում է Սենթ Փիթերսբերգի Սալվադոր Դալիի թանգարանում։


== Նկարի մասին տեղեկատվություն ==


== Ծանոթագրություններ ==


== Արտաքին հղումներ ==
Հիշողության հարատևության քայքայումը Archived 2010-02-25 at the Wayback Machine.(անգլ.) Սալվադոր Դալիի աշխատանքների պատկերասրահում
Հայաստանի ֆուտբոլի գավաթ 2011

«Հայաստանի ֆուտբոլի Գավաթ 2011»-ը Հայաստանի ֆուտբոլի գավաթի 20-րդ խաղարկությունն է։ Այն սկսվել է 2011 թվականի մարտի 10-ին և ավարտվել նույն թվականի մայիսի 11-ին։ 2011 թվականի գավաթի խաղարկությանը, ինչպես անցած տարի, մասնակցեցին միայն բարձրագույն խմբի 8 թիմերը։ Վիճակահանության ժամանակ ՀՖՖ-ի մրցումների և կազմակերպման բաժինը 2010 թվականի առաջնությունում 1-4-րդ տեղերը գրաված թիմերին նախապես բաժանեց իրարից, որպեսզի նրանք միմյանց հետ չհանդիպեն 1/4 եզրափակիչում։ Գավաթի եզրափակիչում «Միկան» 4 - 1 հաշվով հաղթեց «Շիրակին»։


== Արդյունքներ ==


==== 1/4 եզրափակիչ ====


==== 1/2 եզրափակիչ ====


==== Եզրափակիչ ====


== Ռմբարկուներ ==


== Ծանոթագրություններ ==
Ալտդորֆ (Բյոբլինգեն)

Անվան այլ կիրառումների համար տե՛ս՝ Ալտդորֆ (այլ կիրառումներ) Ալտդորֆ (գերմ.՝ Altdorf), կոմունա Գերմանիայում, Բադեն Վյուրտեմբերգ երկրամասում։
Գտնվում է Շտուտգարտի վարչական շրջանի ենթակայության տակ։ Մտնում է Բյոբլինգեն շրջանի կազմի մեջ։ Բնակչությունը 4544 է (2010 թվականի դեկտեմբերի 31–ի տվյալներով)։ Զբաղեցնում է 17,47 կմ² տարածք։ Պաշտոնական կոդը՝ 08 1 15 002։


== Ծանոթագրություններ ==


== Արտաքին հղումներ ==
Պաշտոնական էջը
Վաղինակ Զաքարյան (այլ կիրառումներ)

Վաղինակ Զաքարյան անուն-ազգանվամբ հայտնի անձինք են.

Վաղինակ Համլետի Զաքարյան - (դեկտեմբերի 31, 1967 - նոյեմբերի 21, 1990), Արցախյան ազատամարտի մասնակից, առաջին զոհված հայ հետախույզը։
Վաղինակ Սիմոնի Զաքարյան - (1920, գյուղ Մարտունաշեն, – 1945, հունվարի 16, Իվանովիցա, Լեհաստան), Խորհրդային Միության հերոս (հետմահու, 27․06․1945), գվարդիայի ավագ լեյտենանտ։
Gojira

Գոջիրա (անգլ.՝ Gojira), ֆրանսիական դեթ-մետալ խումբ, ստեղծվել է 1996 թվականին` Ֆրանսիայի Բայոն քաղաքում։ Մինչև 2001 թվականը հայտնի է եղել Godzilla անվամբ։ Խմբի կազմի մեջ են մտնում վոկալիստ և կիթառահար Ջո Դուպլանտյեն, հարվածային գործիքների վրա նվագող Մարիո Դուպլանտյեն, կիթառահար Քրիստիան Անդրեն և բասս-կիթառահար Ժան Միշել Լաբադին։ Խմբի ստեղծման օրից խմբում երբևէ փոփոխություններ չեն եղել։ Խումբն ունի ստուդիայում թողարկված 5 ալբոմ, 2 համերգային ալբոմ, 1 սինգլ, 2 DVD։


== Պատմություն ==


===== Վաղ տարիները և Terra Incognita (1996 - 2002) =====
Գոջիրան ստեղծվել է 1996 թվականին Բայոնում, Դուպլանտյե եղբայրների կողմից։ Խումբը սկսել է երգեր թողարկել Godzilla անվամբ։ Առաջին դեմոն թողարկել է 1997 թվականին "Possessed " անվանումով։ Համերգային շրջագայությունից հետո, որում մասնակցում էին խմբեր, ինչպիսիք են՝ Cannibal Corpse, Edge of Sanity, Impaled Nazarene և Immortal, 1999 թվականին լիցենզավորման հետ կապված խնդիրներ առաջացան, և խումբը ստիպված էր փոխել անվանումը։ Ընտրությունը կանգ առավ Gojira անվանը։ Նրանց առաջին ալբոմը թողարվեց 2001 թվականին "Terra Incognita" անվանումով։


===== The Link և From Mars to Sirius (2003−2007) =====
Երկրորդ ալբոմը՝ The Link-ը թողարկվեց 2003 թվականին(ավելի ուշ 2007 թվականին թողարկվեց ավելի մշակված տարբերակը)։ Առաջին երկու ալբոմների հաջողությունից և հաջողված շրջագայություններից հետո թողարկվեց DVD՝ Բորդո քաղաքի համերգով։ 2004 թվականի մայիսի 19-ին The Link Alive-ը թողարկվեց և վաճառքի հանվեց Ֆրանսիայում։ 2005 թվականին Գոջիրան պայմանագիր է ստերագրում Listenable Records-ի հետ, որպեսզի ունենա հնարավորություն վաճառելու From Mars to Sirius ալբոմը երկրի սահմաններից դուրս։ Այնուհետև խումբը միանում է Trivium-ին Միացյալ Թագավորությունում։ Ավելի ուշ խումբը ելույթ է ունենում Lamb of God, Machine Head խմբերի հետ 2007 թվականին։ Սույն թվականի վերջին Գոջիրան ունեցավ մասնակցություն Radio Rebellion Tour-ում, Behemoth, Job for a Cowboy և Beneath the Massacre խմբերի հետ միասին։


===== Cavalera Conspiracy և The Way of All Flesh (2008 − ներկա) =====
Ջո Դուպլանտյեն հրավիրվեց Cavalera Conspiracy խումբ, որպես բաս - կիթառիստ։ Խմբի ալբոմը `Inflikted-ը թողարկվեց 2008 թվականի մարտին, որին հաջորդեց շրջագայությունը, որը տեւեց մինչև 2008 թվականի կեսերը։
Չորրորդ ալբոմը The Way of All Flesh-ը թողարկվեց 2008 թվականի հոկտեմբերի 13-ին, Listenable Records լեյբլով։


===== Երաժշտական ոճը և երգերի թեմատիկան =====
Գոջիրայի երաժշտական ոճը ներառում է մի քանի երաժշտական ժանրեր` դեթ -մետալ (տեխնիկական դեթ-մետալ ավելի կոնկրետ), թռեշ-մետալ, պրոգրեսիվ-մետալ և գռուվ-մետալ։ Խմբին հաճախ համեմատում են խմբերի հետ, ինչպիսիք են՝ Meshuggah, Mastodon, Sepultura, Neurosis և Morbid Angel։ Գոջիրայի վրա մեծ ազդեցություն են թողել Death, Morbid Angel, Meshuggah, Metallica, Tool և Neurosis խմբերը։
Գոջիրան նվագում է հեվի - մետալի բարձր տեխնիկական և ռիթմիկ տարբերակը՝ բռեյքդաուններով և start-and-stop րիֆֆերով։
Երգելու եղանակը միջին տեղ է զբաղեցնում հարդկոր-պանկի և դեթ-մետալ գռոուլինգում։


== Ծանոթագրություններ ==
Հակոբ Հովհաննիսյան (կենսաքիմիկոս)

Անվան այլ կիրառումների համար տե՛ս՝ Հակոբ Հովհաննիսյան (այլ կիրառումներ)Հակոբ Գարեգինի Հովհաննիսյան (դեկտեմբերի 7, 1875(1875-12-07), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - դեկտեմբերի 22, 1941(1941-12-22)), կենսաքիմիկոս, քիմիական գիտությունների դոկտոր (1903), պրոֆեսոր (1925), ԵՊՀ ռեկտոր (1922-1930), ԵրԲԻ կենսաքիմիայի ամբիոնի հիմնադիր, Երևանի բժշկական ինստիտուտի տնօրեն (1930-1936), ՀԽՍՀ գիտության վաստակավոր գործիչ (1935)։ ԵՊԲՀ-ում առաջադեմ ուսանողներին տրվում է նրա անունով անվանական կրթաթոշակ։


== Կենսագրություն ==
Ծնվել է Շուշիում։ Տեղի թեմական դպրոցն ավարտելուց հետո ուսումը շարունակել է Բեռլինի համալսարանում։ 1903 թվականին Հայդելբերգի համալսարանում պաշտպանել է ատենախոսություն և ստացել քիմիական գիտությունների դոկտորի աստիճան։ Վերադառնալով Շուշի՝ 1904-1907 թվականներին քիմիա է դասավանդել տեղի դպրոցներում։ Այնուհետև Ստրասբուրգի ու Բեռլինի համալսարաններում զբաղվել է ֆիզիկական քիմիայի ու մանրէաբանության ուսումնասիրությամբ։
1907-1920 թվականներին Բաքվում ղեկավարել է քիմիա-մանրէաբանական լաբորատորիան։ 1917 թվականին ընդունվել է կոմկուսի շարքերը, դարձել եռանդուն քաղաքական գործիչ։ 1918 թվականին եղել է Բաքվի կոմունայում փախստականների գործերի կոմիսար։ 1920-1921 թվականներին աշխատել է Շուշիում և Դիլիջանում, 1921 թվականին՝ փոխադրվել Երևան և աշխատել ժողկոմխորհում։
1922-1930 թվականներին եղել է ԵՊՀ ռեկտոր։ 1924 թվականին համալսարանում ստեղծել է կենսաքիմիայի ամբիոն, որը հետագայում նրա ղեկավարությամբ մինչև 1937 թվականին գործել է բժշկական ինստիտուտում։ 1925 թվականին նրան շնորհվել է պրոֆեսորի կոչում։ 1936 թվականի սեպտեմբերին նշանակվել է ԽՍՀՄ ԳԱ հայկական մասնաճյուղի կենդանաբանական ինստիտուտի տնօրեն։
Հովհաննիսյանի գիտական աշխատանքներից հատկապես արժեքավոր են C վիտամինի կառուցվածքի վերաբերյալ ուսումնասիրությունները։ Հեղինակ է նաև հրապարակախոսական բազմաթիվ հեդվածների։ Բժշկական ինստիտուտի, նրա ամբիոնների և կլինիկաների կազմակերպման, դրանց ամրապնդման և նույնիսկ ինստիտուտի ժամանակակից շենքի կառուցման աշխատանքները սերտորեն կապված են Հակոբ Հովհաննիսյանի անվան հետ։
Գործուն մասնակցություն է ունեցել Հայաստանում քիմիական արդյունաբերության և գիտության զարգացման խնդիրների մշակմանը, աճեցրել բազմաթիվ կադրեր։
Բազմիցս եղել է Հայաստանի կոմունիստական կուսակցության Կենտկոմի վերստուգիչ հանձնաժողովի, ինչպես և Հայաստանի Կենտգործկոմի անդամ։
Ստալինյան բռնարարքների զոհերից է։ Նրա գիտական և հասարակական գործունեությունն ընդհատվել է 1937 թվականին։ Վախճանվել է 1941 թվականի դեկտեմբերի 22-ին աքսորավայրում։ Արդարացվել է հետմահու։


== Ծանոթագրություններ ==


== Աղբյուրներ ==
Կենսագրական հանրագիտարան, Երևան, ԵՊՀ հրատարակչություն, 2009, էջ 18-19։
Positions

«Positions» (փոքրատառերով), ամերիկացի երգչուհի Արիանա Գրանդեի երգը, որը թողարկվել է 2020 թվականի հոկտեմբերի 23-ին Republic Records լեյբլի միջոցով։ Որպես նրա վեցերորդ ստուդիական ալբոմի գլխավոր սինգլ, երգը ուղարկվել է ամերիկյան փոփ ռադիո հոկտեմբերի 27-ին։ «Positions»-ը փոփ ժանրի երգ է, կառուցված կիթառի վրա, թրեպ բիթով և R&B-ի տարրերով։ Տեքստում Գրանդեն առաջարկում է իր սիրային հետաքրքրությանը ռոմանտիկ հարաբերություններ սկսել։


== Նախապատմություն և թողարկում ==
2020 թվականի հոկտեմբերի 14-ին Թվիթթերում Գրանդեն հայտնել է, որ իր սպասվող ալբոմը թողարկվելու է նույն ամսին։ Հոկտեմբերի 17-ին նա դանդաղեցված հոլովակ է հրապարակել, որում, ստեղնաշարի վրա «positions» բառն է գրում։ Թիզերից հետո, Գրանդեի պաշտոնական կայքում հետհաշվարկ է սկսվել։ Հոկտեմբերի 21-ին Արիանան հրապարակել է երգի շապիկը և թողարկման ամսաթիվը։ Նույն օրն ավելի ուշ նա հրապարակել է մի փոքր հատված իր սպասվող երգից։ «Positions»-ը թողարկվել է թվային ներբեռնման և սթրիմինգի ձևաչափերով հոկտեմբերի 23-ին, իսկ չորս օր անց ուղարկվել է ԱՄՆ-ի ժամանակակից հիթերի ռադիոկայաններ։


== Ստեղծագործություն ==
«Positions»-ը նկարագրվում է որպես փոփ ժանրի երգ՝ R&B-ի և թրեպի տարրերով։ Տեքստը Գրանդեի մասին է, որը խոստանում է իր սիրելիին, որ հավատարիմ է մնալու։ Ենթադրվում է, որ երգը գրվել է Գրանդեի նեկայիս զուգընկերոջ՝ Դալտոն Գոմեսի մասին։ Երգը գործիքավորելու ժամանակ կիթառ է օգտագործվել։


== Երաժշտական տեսահոլովակ ==
Երգի տեսահոլովակը թողարկվել է նույն օրը՝ հոկտեմբերի 23-ին։ Տեսահոլովակը նկարահանվել է Դեյվ Մեյերսի կողմից, որում Գրանդեն ներկայանում է որպես ԱՄՆ նախագահ։ Տեսահոլովակում Արիանան ցուցադրվում է տարբեր պայմաններում, ներառյալ ԱՄՆ-ի առանձնասենյակում ժողովի ժամանակ, հարավային մարգագետնում, օվալաձև աշխատասենյակում, ինչպես նաև խոհանոցում
։ Տեսահոլովակում էպիզոդիկ դերով հայտնվել են Թեյլոր Փարքսը և Վիկտորիա Մոնեթը, ինչպես նաև Գրանդեի մայրը՝ Ջոանը։ Քննադատները նշել են կապը տեսահոլովակի և ԱՄՆ-ում 2020 թվականի նախագահական դեբատի միջև, որը տեղի է ունեցել տեսահոլովակի թողարկումից ժամեր առաջ։


== Տարեվերջյան ցանկեր ==


== Հիթ-շքերթներ ==


== Հորիզոնական ==


== Թողարկման պատմություն ==


== Թողարկման պատմություն ==


== Ծանոթագրություններ ==
Տուրնովո

Տուրնովո (ռուս.՝ Турново, բաշկիրերեն՝ Торна), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուկա Պելեգրինի

Լուկա Պելեգրինի (իտալերեն՝ Luca Pellegrini; մարտի 3, 1999, Հռոմ) իտալացի ֆուտբոլիստ, Ռոմա ֆուտբոլային ակումբի պաշտպան։ Հանդես է եկել Իտալիայի հավաքականի տարբեր տարիքային խմբերում։


== Ակումբային կարիերա ==
2018 թվականի ապրիլի 17-ին Պելեգրինին պայմանագիր ստորագրեց ավագ թիմի հետ, որը նախատեսված է մինչև 2022 թվականը։ Ֆուտբոլիստի գործակալն է Մինո Ռայոլան։


== Արտաքին հղումներ ==
Պրոֆիլը Transfermarkt.co.uk-ում (անգլ.)


== Ծանոթագրություններ ==